cyanic-selkie/wikianc huggingface dataset:
தொண்டாமுத்தூர் மதுரைவீரன் கோயில்
பூசைகள்
இக்கோயிலில் காமிகாகம முறைப்படி வழிபாடு நடக்கிறது.
சுலாவெசி
சுலாவெசி அல்லது சுலவேசி (Sulawesi; ),, அல்லது செலிபிசு (Celebes), என்பது இந்தோனேசியாவில் உள்ள ஒரு தீவு ஆகும். நான்கு சுந்தா பெருந் தீவுகளில் ஒன்றான சுலாவெசி, உலகின் 11-ஆவது பெரிய தீவாகும். இது போர்னியோவிற்குக் கிழக்கேயும், மலுக்கு தீவுகளுக்கு மேற்கேயும், மிண்டனாவோ, சூலு தீவுக்கூட்டம் ஆகியவற்றிற்குத் தெற்கேயும் அமைந்துள்ளது.
சுலவேசியின் நிலப்பரப்பில் நான்கு மூவலந்தீவுகள் உள்ளன: வடக்கு மினகாசா தீபகற்பம், கிழக்கு தீபகற்பம், தெற்கு தீபகற்பம், தென்கிழக்கு தீபகற்பம் ஆகியவனாகும். மூன்று வளைகுடாக்கள் இந்த மூவலந்தீவுகளைப் பிரிக்கின்றன: வடக்கு மினகாசா, கிழக்குத் தீபகற்பங்களுக்கு இடையில் உள்ள தோமினி வளைகுடா, கிழக்கு, தென்கிழக்குத் தீபகற்பங்களுக்கு இடையிலான தோலோ வளைகுடா, தெற்கு மற்றும் தென்கிழக்கு தீபகற்பங்களுக்கு இடையில் எலும்பு வளைகுடா ஆகியவையாகும். மாக்காசார் நீரிணை தீவின் மேற்குப் பகுதியில் ஓடுகிறது, இது தீவை போர்னியோவிலிருந்து பிரிக்கிறது.
மக்கள்தொகை
சுலாவெசி தீவு ஆறு மாகாணங்களாகப் பிரிக்கப்பட்டுள்ளது. 2000 ஆம் ஆண்டு மக்கள்தொகைக் கணக்கெடுப்பின்படி, சுலாவெசியில் மக்கள்தொகை 14,946,488 ஆகும், இது இந்தோனேசியாவின் மொத்த மக்கள்தொகையில் 7.25% ஆகும். 2010 கணக்கெடுப்பில் இத்தொகை 17,371,782 ஆகவும், 2020 கணக்கெடுப்பில் 19,896,951 ஆகவும் இருந்தது. சுலாவெசியில் மிகப்பெரிய நகரம் மக்காசார் ஆகும்.
வெளி இணைப்புகள்
பகுப்பு:இந்தோனேசியாவின் தீவுகள்
வசந்தியும் லட்சுமியும் பின்னே ஞானும் (திரைப்படம்)
வசந்தியும் லட்சுமியும் பின்னே ஞானும் ( transl.  வசந்தி, லக்ஷ்மி மற்றும் நான் ) என்பது வினயன் இயக்கி, 1999 ஆம் ஆண்டு வெளிவந்த இந்திய மலையாள மொழித் திரைப்படமாகும். இப்படத்தில் கலாபவன் மணி, காவேரி, பிரவீணா, சாய் குமார் ஆகியோர் முக்கிய வேடங்களில் நடித்துள்ளனர். இத்திரைப்படம் இரண்டு தேசிய திரைப்பட விருதுகளை வென்றது : எம்.ஜி. ஸ்ரீகுமார் சிறந்த ஆண் பின்னணிப் பாடகருக்கான விருதை வென்றார்.கலாபவன்  மணிக்கு சிறப்பு நடுவர் விருது .கிடைத்தது.
வசந்தியும் லக்ஷ்மியும் பின்னே ஞானும் தமிழில் காசி என்றும், தெலுங்கில் சீனு வசந்தி லட்சுமி என்றும், கன்னடத்தில் நம்ம ப்ரீத்திய ராமு என்றும் மறு ஆக்கம் செய்யப்பட்டது.
வெளியீடு
இப்படம் 27 மே 1999 அன்று வெளியானது.
திரைப்பட நுழைவு சீட்டு விற்பனை வசூல்
இப்படம் வணிக ரீதியாகவும் விமர்சன ரீதியாகவும் வெற்றி பெற்றது.
பாடல்கள்
இப்படத்தின் பாடல்கள் யூசப் அலி கெச்சேரியின் வரிகளுடன் மோகன் சித்தாராவால் இசையமைக்கப்பட்டது.. இந்த ஒலிப்பதிவை 'சர்கம் ஸ்பீடு ஆடியோஸ்' விநியோகித்துள்ளது.
"சாந்துபொட்டும் சங்கிலிசும்" பாடலுக்காக எம்.ஜி.ஸ்ரீகுமார் இரண்டாவது முறையாக சிறந்த ஆண் பின்னணிப் பாடகருக்கான தேசிய திரைப்பட விருதைப் பெற்றார்.
மேற்கோள்கள்
பகுப்பு:இந்திய நாடகத் திரைப்படங்கள் பகுப்பு:இந்திய மலையாளத் திரைப்படங்கள் பகுப்பு:1999 மலையாளத் திரைப்படங்கள்
காளையார்குறிச்சி ஊராட்சி
காளையார்குறிச்சி ஊராட்சி (Kalayarkurichi Gram Panchayat), தமிழ்நாட்டின் விருதுநகர் மாவட்டத்தில் உள்ள சிவகாசி வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2098 ஆகும். இவர்களில் பெண்கள் 1071 பேரும் ஆண்கள் 1027 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருநெல்வேலி-பிலாசுபூர் விரைவுத் தொடருந்து
திருநெல்வேலி~பிலாசுபூர் விரைவு இரயில் (Tirunelveli Bilaspur Express) என்பது இந்திய இரயில்வேயில் இடம்பெற்றுள்ள தெற்கு இரயில்வே மண்டலத்தைச் சார்ந்த ஒரு விரைவு இரயில் ஆகும். 22620/22619 என்ற எண்களால் இந்த அதிவிரைவுத் தொடர்வண்டி அடையாளப்படுத்தப்படுகிறது. ஒன்பது ஆண்டுகளுக்கு முன்னர் 2010 ஆம் ஆண்டு சனவரி மாதம் 4 ஆம் தேதி அன்று முதல் இந்த இரயில் சேவை தொடங்கப்பட்டு தொடர்ந்து செயல்பட்டு வருகிறது. அதிவிரைவு வண்டி என்று வகைப்படுத்தப்படும் இது இந்தியாவிலுள்ள தமிழ்நாடு மாநிலத்தின் திருநெல்வேலி சந்திப்புக்கும் சத்தீசுகர் மாநிலத்தின் பிலாசுபூர் சந்திப்புக்கும் இடையில் வாராந்திர இரயில் சேவையாக இயக்கப்பட்டு ஓடுகிறது.
திருநெல்வேல்யிலிருந்து பிலாசுபூர் செல்லும் இரயில் வண்டியின் எண் 22620 ஆகும். இதே இரயில் பிலாசுபூரிலிருந்து திருநெல்வேலிக்கு திரும்புகையில் அந்த வண்டியின் எண் 22619 ஆகும். திரும்பி வருகையில் இது கேரளா, தமிழ்நாடு, ஆந்திரா, தெலுங்கானா,மகாராட்டிரா மற்றும் சத்தீசுகர் மாநிலங்கள் வழியாக பயணம் செய்து திருநெல்வேலியை வந்து அடைகிறது.
இரயில் பெட்டிகள்
திருநெல்வேலி - பிலாசுபூர் 22620/19 என்ற அடையாளத்துடன் இயங்குகின்ற இந்த விரைவு இரயில் வண்டியில் முதல் வகுப்பு 2-அடுக்கு குளிரூட்டும் பெட்டி ஒன்றும், 3-அடுக்கு  குளிரூட்டும் பெட்டிகள் இரண்டு, 12 படுக்கை வசதி கொண்ட இரண்டாம் வகுப்பு பெட்டிகள், நான்கு பொதுப் பெட்டிகள் முன்பதிவு செய்யப்படாத பெட்டிகள் இரண்டு மற்றும் இரண்டு பொருட்கள் கொண்டுசெல்லும் பெட்டி, இரண்டு உயர்தர சரக்கு கொண்டு செல்லும் பெட்டிகள் ஆகியவை இணைக்கப்பட்டு பயணிகளின் பயணத்திற்கு உதவுகிறது. மேலும் இவ்விரு இரயில்களிலும் உணவுக்காக சமையல் தயாரிப்பு பெட்டிகள் ஏதும் இணைக்கப்படவில்லை.. 2018 ஆம் ஆண்டு சூன் மாதம் 3 ஆம் தேதிமுதல் எல்.எச்.பி ரேக் சேவை எனப்பட்டும் நவீன வகை பெட்டிகள் இந்த இரயிலில் இணைக்கப்பட்டன.
இந்தியாவில் பெரும்பாலான இரயில் சேவைகள் வழக்கம்போலவே இந்திய இரயில்வேயின் விருப்பப்படி வாடிக்கையாளர்களின் தேவைக்கேற்ப பெட்டிகளில் உரிய வசதிகள் அமைக்கப்படுகிறது.
சேவைகள்
திருநெல்வேலி சந்திப்பு முதல் பிலாசுபூர் சந்திப்பு வரை விரைவு இரயில் எண்:22620, 2,151 கிமீ அல்லது 1,337 மைல் தூரத்தை 37 மணி 10 நிமிடங்களில் ஒரு மணி நேரத்திற்கு 58 கிலோமீட்டர் என்ற வேகத்தில் கடந்து செல்கிறது. பிலாசுபூர் சந்திப்பு முதல் - திருநெல்வேலி சந்திப்பு வரையிலான விரைவு இரயில் எண்: 22619  ஒரு மணி நேரத்திற்கு 57 கிலோமீட்டர் என்ற வேகத்தில் 37 மணி 25 நிமிடங்களில் கடந்து செல்கிறது. இரயிலின் சராசரி வேகம் மணிக்கு 55 கிமீ அல்லது 34 மைல் ஆகும். இரயில்வே விதி முறைகளின்படி இந்த இரயிலில் பயணம் மேற்கொள்ள அதிவிரைவு இரயில் என்று குறிப்பிடப்பட்டு அதற்காக நிர்ணயிக்கப்பட்ட கூடுதல் கட்டணம் வசூலிக்கப்படுகிறது. .
வழிப்பாதை
திருநெல்வேலி சந்திப்பு முதல் பிலாசுபூர் சந்திப்பு வரை செல்லும் 22620 விரைவு இரயில் எர்ணாகுளம் சந்திப்பு, பாலக்காடு சந்திப்பு, கோயம்புத்தூர் சந்திப்பு, ரேணிகுண்டா சந்திப்பு, விசயவாடா சந்திப்பு, பலார்சா சந்திப்பு, நாக்பூர் சந்திப்பு, கோண்டியா சந்திப்பு, ராய்ப்பூர் சந்திப்பு மற்றும் இறுதியாக பிலாசுபூர் சந்திப்பு என்ற முறையில் பயணிக்கிறது. இவ்விரண்டு சந்திப்புகளுக்கும் இடையில் 27 சந்திப்புகள் இடம்பெற்றுள்ளன.
இழுவை
பாதை முழுமையாக மின்மயமாக்கப்பட்டதால், ஈரோடு சந்திப்பு அல்லது ராயபுரம் சார்ந்த வேப்-4 என்ற இரயில் இயந்திரம்  இரயிலின் முழு பயணத்திற்கும் தேவையான சக்தியை அளிக்கிறது.
புற இணைப்புகள்
பகுப்பு:தமிழகத்தில் தொடருந்து போக்குவரத்து
ஒரே ரத்தம்
ஓரே ரத்தம் (Ore Raththam என்பது 1987 ஆம் ஆண்டய இந்தியத் தமிழ் மொழி திரைப்படம் ஆகும். இப்படத்தை சொர்ணம் இயக்க, மு. கருணாநிதி எழுதியுள்ளார். இப்படத்தில் கார்த்திக், பாக்யலட்சுமி, மாதுரி, கிஷ்மு, மனோரமா, பாண்டியன், சீதா, மு. க. ஸ்டாலின், ராதாரவி ஆகியோர் நடித்துள்ளனர். இது குங்குமம் இதழில் கருணாநிதி தொடர்கதையாக எழுதி வெளிவந்த கதையை அடிப்படையாக கொண்டு அதே பெயரில் எடுக்கபட்ட படமாகும்.
தயாரிப்பு
ஒரே ரத்தம் என்பது குங்குமம் இதழில் தொடர்கதையாக வெளிவந்த ஒரு கதை ஆகும். இதை மு. கருணாநிதி எழுதினார். அதை அதே பெயரில் திரைப்படமாக முரசு மூவிஸ் நிறுவனம் சார்பில் எம். சூரியநாராயணன் தயாரித்துள்ளார். மு. க. ஸ்டாலின் இந்த படத்தின் மூலம் திரைப்பட நடிகராக அறிமுகமானார்.
பின்னணி இசை
படத்திற்கான இசையை தேவேந்திரன் மேற்கொண்டார்.
வெளியீடும், வரவேற்பும்
ஒரே ரத்தம் 8 மே 1987 அன்று வெளியிடப்பட்டது. தி இந்தியன் எக்ஸ்பிரஸின் என். கிருஷ்ணசாமி இந்தப் படத்தின் கதை, உரையாடல், பின்னணி இசை, ஒளிப்பதிவு, படத்தொகுப்பு ஆகியவற்றை பாராட்டினார்.
குறிப்புகள்
பகுப்பு:மு. கருணாநிதி திரைக்கதை எழுதிய திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1987 தமிழ்த் திரைப்படங்கள்
துருகானினி
துருகானினி அல்லது ட்ரூகாணினி அல்லது துருகர்நானர் (Truganini அல்லது Trugernanner, 1812 - மே 8, 1876) என்பவர் தாஸ்மேனிய நாட்டின் தொன்மையான பழங்குடி இனத்தின் கடைசிப் பெண் ஆவார். திராவிட இனத்தோடு நெருங்கிய தொடர்பு கொண்ட இவரது இனம் கிபி 1800 வாக்கில் அந்நாட்டில் குடியேறத்தொடங்கிய ஆங்கிலேயர்களால் அழியத்தொடங்கியது. மிருகங்களை போல துப்பாக்கி முனையில் இவர்களை வேட்டையாடிய ஆங்கிலேயர்கள், அதற்கு 'கறுப்பனை பிடித்தல்' (Black Catching) என்றும் பெயர் வைத்தனர். இவ்வாறான கொடூரங்களால் சுமார் 5000 வரை இருந்த இவர்களது எண்ணிக்கை 1830 ஆம் ஆண்டு 75-ஆக குறைந்தது. இவர்களில் கடைசியாக மிஞ்சியது துருகானினி மட்டுமே. இவரும் 1876-ம் ஆண்டு சிறையிலேயே இறந்தார். இவரோடு தாஸ்மேனிய பழங்குடி இனம் முழுமையாக அழிந்தது.
ஆங்கிலேய ஆக்கிரமிப்புக்கு முன்
தாஸ்மேனிய பழங்குடிகள் இந்திய-திராவிட இனத்தை சேர்ந்தவர்கள். இவர்கள் சுமார் 40,000 ஆண்டுகளுக்கு முன்பு ஆஸ்திரேலிய கண்டத்திலிருந்து இங்கு வந்து குடியேரியவர்கள். அதன் பிறகு சுமார் 10.000 ஆண்டுகளுக்கு முன் ஆஸ்திரேலியா, தாஸ்மேனிய ஆகியவற்றை இணைத்த நிலமானது கடல் நீரில் மூழ்கிவிட்டது. இதன் பிறகு மற்ற உலகிலிருந்து தனிமைப்படுத்தப்பட்ட இவர்கள், நாகரீக வளர்ச்சி பெறாதவர்களாக வளர்ந்தனர். விவசாயம், ஆடு மாடு வளர்ப்பு, தற்காப்பு போன்ற எதையும் இவர்கள் அறிந்திருக்கவில்லை. இவர்களின் கடைசி பரம்பரையிலேயே துருகானினி வந்தார்.
ஆங்கிலேய ஆக்கிரமிப்புக்கு பின்
இறுதி நாட்களில் இறுதி இனக்குடிகளுடன் துருகானினி (இடது ஓரம்)|left|thumb இதன் பிறகு சுமார் 1800 வாக்கில் ஆங்கிலேயர்கள் தாஸ்மேனிய நாட்டில் வந்து குடியேறினார்கள். தாஸ்மேனியாவை ஒரு வெள்ளை மக்களின் தேசமாக மாற்ற எண்ணிய இவர்கள், அங்கு வாழ்ந்த பழங்குடி மக்களை கொல்லத்துவங்கினர். இதன் பிறகு கி.பி 1828-ம் ஆண்டு அங்கு ஆளுனராக நியமிக்கப்பட்ட ஜோர்ஜ் ஆர்தர் என்பவன்., பழங்குடி மக்களை கொல்வதை சட்டமாக்கினான். இதன் படி ஆண், பெண்களை கொல்பவர்களுக்கு 3 இங்கிலாந்து பவுண்டும், குழந்தைகளை அடிமைப்படுத்தி கொண்டு வருபவர்களுக்கு ஒரு இங்கிலாந்து பவுண்டும் ஊக்கத்தொகையாக கொடுக்கப்பட்டது. 'கறுப்பனை பிடித்தல்' (Black catching) என்ற இந்த சட்டத்திற்குப் பிறகு அநேகமாக அனைத்து வெள்ளையர்களும் கையில் துப்பாக்கியுடன் காட்டிற்குள் நுழைந்தனர். கண்ணில் பயத்துடன் குடும்பம் குடும்பமாக தப்பியோடிய பழங்குடிகளை, மிருகங்களைப் போல வேட்டையாடினர். எந்த விதமான தற்காப்பு கலைகளையும் அறிந்திராத இவர்கள், வெள்ளையர்களின் துப்பாக்கிக்கு மொத்த மொத்தமாக பலியாகினர். இதன் காரன்மாக 1800 வாக்கில் சுமார் 5000 வரை இருந்த இவர்களின் மக்கள் தொகை, முப்பதே ஆண்டுகளில் வெறும் 75-ஆக சுருங்கியது. அடிமையாக இருந்த குழந்தைகள் அனைவரும் இறந்துவிட்டனர். இதற்குள் எழுந்த உலக எதிர்ப்பின் காரணமாக எஞ்சிய 72 ஆண்களும் 3 பெண்களும் சிறையில் அடைக்கப்பட்டனர். இவர்களில் துருகானினியும் ஒருவர். இவர்களும் சரியான முறையில் உணவும், தண்ணீரும் கொடுக்கப்படாமல் கொடுமைப்படுத்தப்பட்டனர். இதன் காரணமாக 1869-ல் துருகானினியுடன் சேர்த்து இரண்டு பெண்களும் ஒரு ஆணுமே மிஞ்சினர். இது வெளியுலகிற்குத் தெரிந்தவுடன் இங்கிலாந்து நாட்டில் இருந்து வந்த மருத்துவர்கள் இவர்களை பரிசோதனை என்ற பெயரில் கொடுமைப்படுத்தத் தொடங்கினர். மேலும் இதற்குள் இறந்த அந்த ஒரு ஆண் மற்றும் ஒரு பெண்ணின் உடலையும் கூறுபோட்டனர். இதையெல்லாம் கண்ட துருகானினி தான் இறந்த பிறகு தனது உடலை இவ்வாறு கூறுபோட வேண்டாம் எனவும், தங்கள் வழக்கப்படி கடலில் புதைத்து விடும் படியும் கேட்டுக்கொண்டார். இதன் பிறகு 1876-ல் உடல் நலிந்த நிலையில் துருகானினி மரணமடைந்தார்.
இறுதியடக்கம்
இதன் பிறகு துருகானினி இறந்து சரியாக ஒரு நூற்றாண்டு ஆகிய பின்னர் 1976-ம் ஆண்டு தாஸ்மேனியாவில் திரண்ட துருகானினியின் ஆதரவாளர்கள், அருங்காட்சியகத்தின் காவலை மீறி உள்ளே நுழைந்து துருகானினியின் எலும்புக்கூட்டை மீட்டனர். பின் இதனை சகல மரியாதைகளுடன் தகனம் செய்த இவர்கள், சாம்பலை அவரின் ஆசைப்படியே கடலில் கரைத்தனர்.
வெளி இணைப்புகள்
பகுப்பு:இனவாதம் பகுப்பு:ஆஸ்திரேலியப் பழங்குடிகள் பகுப்பு:1812 பிறப்புகள் பகுப்பு:1876 இறப்புகள்
தமிழ்நாட்டு ஊர்ச் சிறப்புகளின் பட்டியல்
ஊர்களும் நகரங்களும் பல இருந்தாலும் சில ஊர்கள் மட்டும் ஒரு சில பொருள்களுக்காகவும் அவற்றின் தரத்திற்காகவும் மிகவும் சிறப்பாக அறியப்படுகின்றன. இவ்வாறு அறியப்படும் பொருள்களுக்குத் தற்போது புவிசார் குறியீடு (Geographical Indication) வழங்கும் முறை கூட உள்ளது.
கருங்கடல் பிராந்தியம்
இதன் மேற்கில் மர்மாரா பிராந்தியம், தெற்கே மத்திய அனடோலியா பிராந்தியம், தென்கிழக்கில் கிழக்கு அனடோலியா பிராந்தியம், வடகிழக்கில் ஜார்ஜியா குடியரசு மற்றும் வடக்கே கருங்கடல் ஆகியவை எல்லைகளாக உள்ளன.
மாகாணங்கள்
கருங்கடல் பிராந்தியத்தில் முழுவதுமாக உள்ள மாகாணங்கள்:
கருங்கடல் பிராந்தியத்தில் பெரும்பகுதி இருக்கும் மாகாணங்கள்:
கருங்கடல் பிராந்தியத்தில் ஓரளவு இருக்கும் மாகாணங்கள்:
மக்கள் தொகை
2010 மக்கள் தொகை கணக்கெடுப்பின் அடிப்படையில் கருங்கடல் பிராந்தியத்தின் மக்கள் தொகையானது 8,439,213 ஆகும். இதில் நகரங்களில் வாழ்பவர்கள் 4,137,166 பேரும், கிராமங்களில் வாழ்பவர்கள் 4,301,747 பேரும் உள்ளனர்.. துருக்கியின் ஏழு பிராந்தியங்களில் இந்த பிராந்தியத்திலேயே, நகர்ப்புறங்களை விட கிராமப்புறங்களில் அதிக மக்கள் வாழ்கின்றனர்.
பிராந்தியத்தில் வாழ்பவர்களில் பெரும்பான்மையானவர்கள் துருக்கியர்கள் என்றாலும், இப்பகுதியின் கிழக்கில் லாஸ் மக்கள் வசிக்கின்றனர். இவர்கள் கார்ட்வெலி மொழிகள் பேசும் மக்களாவர். இது சியார்சிய மொழியுடன் நெருங்கிய தொடர்புடையது மற்றும் இவர்கள் ஒட்டோமான் காலத்தின் பிற்பகுதியில் ஜார்ஜிய மரபுவழியிலிருந்து இஸ்லாத்துக்கு மதத்திற்கு மாறியவர்கள் மேலும் முஸ்லீம் ஜார்ஜியர்கள், ஹெம்சின், இஸ்லாத்துக்கு மாறிய ஆர்மீனியர்கள், மற்றும் 17 ஆம் நூற்றாண்டில் இஸ்லாமிற்கு மாறிய போன்டிக் கிரேக்கர்கள் போன்றோர்கள் உள்ளனர். கிறித்தவ போன்டிக் கிரேக்கர்களின் என்பது ஒரு பெரிய சமூகம் (மக்கள் தொகையில் சுமார் 25%) ஆகும். 1920 கள் வரை பான்டசு பகுதி முழுவதும் (வடகிழக்கு துருக்கி / ரஷ்ய காகசஸ் உள்ளிட்ட டிராப்ஸன் மற்றும் கார்ஸ் உட்பட), 2010 வரை ஜார்ஜியா மற்றும் ஆர்மீனியாவின் சில பகுதிகளில், அவர்களின் சொந்த பழக்கவழக்கங்கள் மற்றும் கிரேக்க மொழியையின் பேச்சுவழக்கு போன்றவற்றை பாதுகாத்து வந்தனர். இவர்களில் பெரும்பான்மையானவர்கள் முக்கியமாக கிரேக்கத்திற்கு சென்றுவிட்டனர். இருப்பினும், பெரும்பாலான முஸ்லீம் பொன்டிக் கிரேக்கர்கள் துருக்கியில் இருக்கின்றனர்.
நிலவியல்
கருங்கடல் பிராந்தியத்தில் செங்குத்தான பகுதிகள் உள்ளன. இந்த பாறை நிறைந்த கரையோர மலைத்தொடர்களின் வழியாக ஆறுகள் அருவிகாளக விழுகின்றன. சில பெரிய ஆறுகள், போன்டிக் மலைகள் (டோசு கரடெனிஸ் டாஸ்லாரே) வழியாக அவற்றை வெட்டிக்கொண்டு பாய்கின்றது. மேலும் இது துணை நதிகளைக்யும் கொண்டுள்ளது, கடற்கரையிலிருந்து உள்நாட்டிற்குள் செல்ல சில குறுகிய பள்ளத்தாக்குகளுகள் மட்டுமே உள்ளன. ஏனெனில் மேற்கில் 1,525 முதல் 1,800 மீட்டர் உயரமும், கிழக்கில் 3,000 முதல் 4,000 மீட்டர் உயரமும் கொண்ட காஸ்கர் மலைகளின் மலை முகடுகள் உள்ளன. இவை கடற்கரையை உட்புறப் பகுதியை பிரிக்கக்கூடிய கிட்டத்தட்ட உடைக்கப்பட முடியாத சுவரை போல உள்ளன. வடமேற்கில் எதிர்கொள்ளும் உயர்ந்த சரிவுகள் அடர்த்தியான காடுகளாக இருக்கின்றன. இந்த இயற்கை அரண்கள் காரணமாக, கருங்கடல் கடற்கரை பகுதியானது வரலாற்று ரீதியாக அனடோலியாவிலிருந்து தனிமைப்படுத்தப்பட்டுள்ளது.
கருங்கடல் கடற்கரையின் லேசான, ஈரமான கடல் காலநிலை வணிக வேளாண்மையை லாபகரமாக்குகிறது. மேற்கில் சோங்குல்டக்கிலிருந்து கிழக்கில் ரைஸ் வரை நீளும், குறுகிய கரையோரப் பகுதி பல இடங்களில் வளமான, தீவிரமாக பயிரிடப்பட்ட வடிநிலமாக விரிவடைகிறது. சம்சூன் பகுதியானது, நடுப்பகுதிக்கு அருகில் உள்ளது. இது புகையிலை வளரும் முக்கியப் பகுதியாகும்; அதன் கிழக்கே ஏராளமான ஆரஞ்சுவகை தோப்புகள் உள்ளன. கிழக்கு சம்சூனுக்கு கிழக்கே ட்ரேப்சோனை சுற்றியுள்ள பகுதிகள் ஹேசல்நட் உற்பத்திக்கு உலகப் புகழ் பெற்ற ஒன்றாகும்.மேலும் கிழக்கே ரைஸ் பிராந்தியத்தில் ஏராளமான தேயிலைத் தோட்டங்கள் உள்ளன. மலை சரிவுகள் உட்பட அனைத்து பகுதிகளிலும் சாகுபடி பகுதிகளாகவோ அல்லது மேய்ச்சல் நிலங்களாக உள்ளன. காரணம் இவை மிகவும் செங்குத்தானவை அல்ல. கருங்கடல் பிராந்தியத்தின் மேற்கு பகுதி, குறிப்பாக சோங்குல்டக் பகுதி நிலக்கரி சுரங்க மற்றும் கனரக தொழில்துறையின் மையமாகும்.
குறிப்புகள்
பகுப்பு:துருக்கியின் புவியியல்
பாரதிதாசன் பல்கலைக்கழகம்
பாரதிதாசன் பல்கலைக்கழகம் (Bharathidasan University) தமிழ்நாட்டுப் பல்கலைக்கழகங்களுள் ஒன்றாகும். இது 1982 ஆம் ஆண்டு ஏப்ரல் 30 ஆம் நாள் புரட்சிக்கவி பாரதிதாசன் பெயரால் நிறுவப்பட்டது. இதன் குறிக்கோளாக புதியதோர் உலகம் செய்வோம் என்னும் பாரதிதாசனின் பொன்மொழிகளை ஏற்று செயற்பட்டு வருகிறது. இந் நிறுவனம் 2006–07 ஆம் ஆண்டு தனது வெள்ளி விழாவைக் கொண்டாடியது.
இப்பல்கலைக்கழகத்திற்கு பெங்களூரு, தேசிய தர மதிப்பீடு மற்றும் நிர்ணயக் கழகத்தினால் "ஏ" கிரேடு வழங்கப்பட்டுள்ளது.
கட்டமைப்பு
இதன் நிர்வாகம் சார்ந்தப் பகுதிகளான துணைவேந்தர் செயலகம், பதிவாளர் அலுவலகம், நிதி மற்றும் தேர்வு அலுவலகம், பெரும்பான்மையான துறைகள் மற்றும் ஆய்வுக்கூடங்கள் பல்கலையின் மைய வளாகமான பல்கலைப்பேரூரிலேயே அமையப்பட்டுள்ளது. இவ்வளாகத்தில் கணிதம், இயற்பியல், வேதியியல், உயிரியல், அடிப்படை மருத்துவயியல், புவியியல், சமுகவியல், கடலியல் மற்றும் மொழியியற் பள்ளிகளும், மேலும் மைய நூலகம், விடுதி, தகவலியற் மையம், பணியாளர் மனைகள், நலவிடுதி, உணவகம் எனப் பல அமையப்பெற்றுள்ளன.
இதன் நகர வளாகமான காஜாமலையில், பொருளியல்,சமூகப்பணி, கணினியல் மற்றும் தொலையுணர்தல் பள்ளிகளும், கல்விப்பணியாளர் கல்லூரிகளும் இடம்பெற்றுள்ளன. இதனைத் தவிர்த்து பாரதிதாசன் தொலைக்கல்வி மையம் பல்கலைப்பேரூரிலும், பாரதிதாசன் மேலாண்மைக் கல்வி நிறுவனம், திருவெரும்பூரிலும் இயங்கி வருகின்றன.
இயக்கம்
இப்பல்கலைக் கழகம் 4 கல்விமுறைத் தொகுதிகளாகப் பகுக்கப்பட்டு, 16 பள்ளிகள், 34 துறைகள், 11 ஆய்வு மையங்கள், 195 கல்விப்பணியாளர்கள், 2300 க்கும் மேற்பட்ட மாணவர்களைக் கொண்டு இயங்கிவருகிறது. இப்பலகலையின் துறைகள்/பள்ளிகளில் 177 திட்டங்களுக்குட்பட்ட 40 முதுநிலைத் திட்டமும் செயல்பட்டு வருகின்றன. இக்கல்வி நிறுவனத்தில் திருச்சியை ஒட்டிய 8 மாவட்டங்களில் இருக்கும் 123 கல்லூரிகளில் ஆட்சிச் செலுத்திவருகிறது. அதில் 123 கலை மற்றும் அறிவியற் கல்லூரிகளும், 3 நுண்கலைக் கல்லூரிகளும் அடங்கும். இவற்றுள் 8 அரசுக் கல்லூரியும் 11 அரசு உதவிக்கல்லூரிகளும் தன்னாட்சி நிறுவனங்களாக செயற்பட்டு வருகின்றன. இதைத் தவிர்த்து 8 பல்கலைக்கழகக் உறுப்புக்கல்லூரிகளும் நடத்திவருகிறது.
சுலோவீனிய ஜனநாயகக் கட்சி
சுலோவீனியா ஜனநாயகக் கட்சி (ஸ்லோவெனெ: டெமோக்கெஸ்கா ஸ்ட்ராங்கா, SDS) ஸ்லோவேனியாவில் உள்ள தாராளவாத-பழமைவாத அரசியல் கட்சியாகும். 2003 ஆம் ஆண்டில் ஸ்லோவேனியாவின் சமூக ஜனநாயகக் கட்சி (சோஷியல் டெமோக்ரட்ஸ்கா ஸ்டிராங்கா ஸ்லோனீஜீ) சுலோவீனிய ஜனநாயகக் கட்சி என பெயர் மாற்றம் பெற்றது.
சுலோவீனிய ஜனநாயகக் கட்சி ஜேன்ஸ் ஜான்சாவின் தலைமையில் இது ஐரோப்பிய மக்கள் கட்சி (EPP), மத்தியவாத ஜனநாயக சர்வதேச  மற்றும் சர்வதேச ஜனநாயக ஒன்றியத்தின் உறுப்பினராக உள்ளது.
நெடுமரம் ஊராட்சி, செங்கல்பட்டு
நெடுமரம் ஊராட்சி (Nedumaram Gram Panchayat), தமிழ்நாட்டின் செங்கல்பட்டு மாவட்டத்தில் உள்ள லத்தூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2566 ஆகும். இவர்களில் பெண்கள் 1253 பேரும் ஆண்கள் 1313 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எலண்ட் மான்
எலாண்ட் மான், தெற்கு எலாண்ட் அல்லது எலாண்ட் ஆண்டிலோப் (common eland also known as the southern eland or eland antelope) என்பவை கிழக்கு மற்றும் தெற்கு ஆப்பிரிக்காவில் காணப்படும் ஒரு புன்னில மற்றும் சமவெளி மறிமான் ஆகும். இது மாட்டுக் குடும்பம் மற்றும் டாரோட்ராகஸ் பேரினத்தைச் சேர்ந்த ஒரு இனமாகும். வயது வந்த ஒரு ஆண் மானானது தரையிலிருந்து தோள்வரை சுமார் 1.6 மீ (5 அடி) உயரம் (பெண் மான்கள் சுமார் 20 செமீ (1 அடி) உயரம் குறைவு) இவற்றில் ஆண் மானின் எடை 500–600 கிலோ வரையும், பெண் மான்களின் எடை 340–445 கிலோ வரை இருக்கும். குறிப்பிடத்தக சில மான்கள் 942 கிலோ வரை எடையுள்ளதாக இருக்கும். இது உலகின் இரண்டாவது பெரிய மறிமான் ஆகும். இது இராட்சத எலாண்டை விட சற்று சிறியது. இது 1766 இல் பீட்டர் சைமன் பல்லாஸ் என்பவரால் அறிவியல் ரீதியாக விவரிக்கப்பட்டது.
தாவர உண்ணியான இதன் முதன்மை உணவாக புற்களும், இலைகளும் உள்ளன. எலாண்ட்கள் 500 விலங்குகள் வரையிலான மந்தைகளாக உள்ளன. சவன்னா, மரக்காடு மற்றும் திறந்த மற்றும் மலைப் புல்வெளிகள் போன்ற பல்வேறு வகையான பூக்கும் தாவரங்களைக் கொண்ட வாழிடங்களை பொதுவானக விரும்புகின்றன. அதாவது அடர்ந்த காடுகளைத் தவிர்க்கிறது. கூட்டத்திற்கு ஆபத்து வரும்போது தலைமை மான் எச்சரிக்கை ஒலி எழுப்பி கூட்டடத்தை விரட்டும். பொதுவான எலண்ட்கள் மனிதர்களால் தோல், இறைச்சி, பால் போன்றவற்றிற்காக பயன்படுத்தப்படுகிறன்றன. மேலும் பல பகுதிகளில் வளர்க்கப்படுகிறது. எலாண்ட்களின் பாலில் பசுவின் பாலை விட அதிக வெண்ணெய் கொழுப்பு உள்ளது, மேலும் பாச்சர்முறை செய்யாமல் நீண்ட நேரம் வைத்திருக்க முடியும்.
சொற்பிறப்பியல்
எலண்டின் அறிவியல் பெயர் Taurotragus oryx ஆகும். இது tauros, tragos, oryx ஆகிய மூன்று சொற்களால் ஆனது. Tauros என்பது காளைக்கான கிரேக்க மொழி பெயராகும், இதன் இலத்தீன் taurus என்று பொருள்படும். Tragos என்பது ஆண் கிடாயைக் குறிக்கும் கிரேக்க மொழி சொல்லாகும். இது எலாண்டின் காதில் வளரும் முடி மற்றும் ஆட்டின் தாடியை ஒத்திருப்பதைக் குறிக்கிறது. Oryx என்பது லத்தீன் மற்றும் கிரேக்க மொழியில் பிக்காக்சு கருவிக்கான பெயராகும். இது எலாண்ட் மற்றும் ஸ்கிமிட்டர்-கொம்புகள் கொண்ட ஓரிக்ஸ் போன்ற வட ஆப்பிரிக்க மிருகங்களின் கூரான கொம்புகளைக் குறிக்கிறது.
உடல் விளக்கம்
வலது|thumb| எலண்ட் கிடாய் வலது|thumb| [[நமீபியாவில் உள்ள எட்டோஷா தேசிய பூங்காவில் உள்ள சுடோப் வாட்டர்ஹோலில் இரண்டு எலண்ட்கள் நீர் அருந்துகின்றன.]] எலாண்ட்கள் முறுக்கிய கொம்புகள் கொண்ட விலங்கு ஆகும். இவை பால் ஈருருமை கொண்டவை. கிடாக்களைவிட பெட்டைகளை சிறியதாக இருக்கும். பெட்டடைகளின் எடை 300–600 கிலோ வரையும், நீளம் வாலின் நீளத்தையும் சேர்த்து 200–280 செமீ (79–110 அங்குலம்) இருக்கும். இவற்றின் உயரம் தரையில் இருந்து தோள் வரை 125–153 செமீ (49–60 அங்குலம்) இருக்கும். கிடாக்களின் எடை 400–942 கிலோ, நீளம் வாலின் நீளதையும் சேர்த்து 240–345 செமீ (94–136 அங்குலம்) ஆகும். உயரம் அடியில் இருந்து தோள் வரை 150–183 செமீ (59–72 அங்குலம்) இருக்கும். கிடாக்கள் 1,000 கிலோ வரை  எடையுள்ளதாக இருக்கும். thumb| எலண்ட்டின் எலும்புக்கூடு இவற்றின் உரோமத்தின் நிறம் புவியியல் ரீதியாக வேறுபட்டதாக உள்ளது. வடக்குப் பகுதியில் உள்ள எலாண்ட்கள் தெற்கில் இருப்பதை விட தனித்துவமான அடையாளங்களைக் கொண்டிருக்கின்றன (உடற்பகுதி கோடுகள், கால்களில் அடையாளங்கள், முதுகெலும்பு முகடு). இவற்றின் உடல் கரடுமுரடானதாக இருந்தாலும், உடல் உரோமம் மென்மையானது. பெட்டைகளுக்கு பழுப்பு நிற உரோமம் இருக்கும். அதே சமயம் கிடாக்களின் உரோமம் கருமையாகவும், நீல-சாம்பல் நிறத்துடன் இருக்கும். கிடாக்கின் பக்கங்களிலும் (முக்கியமாக தென்னாப்பிரிக்காவில் உள்ள கரூவின் சில பகுதிகளில்) செங்குத்து வெள்ளை நிற கோடுகள் இருக்கலாம். கிடாக்களுக்கு வயதாகும்போது, அவற்றின் உரோமம் மேலும் சாம்பல் நிறமாகிறது. கிடாக்களின் நெற்றியில் அடர்த்தியான மென்மயிர்களும், தொண்டையில் பெரிய அலைதாடியும் இருக்கும்.
எலாண்ட்கள் மெதுவாக ஓடக்கூடியவை. இவற்றின் உச்ச வேகம் மணிக்கு 40 கிமீ (25 மைல்) வேகம் ஓடும்போது விரைவாக சோர்வடைகிறது. இருப்பினும், இவற்றால் மணிக்கு 22 கிமீ (14 மைல்) வேகத்தில் தொடர்ந்து ஓட முடியும். எலண்ட்கள் அவை நிற்கும் இடத்திலிருந்து 2.5 மீ (8 அடி 2 அங்குலம்) நீளம் வரை தாண்டி குதிக்கும் திறன் கொண்டவை. இளம் எலண்ட்கள் 3 மீ (9.8 அடி) வரை தாவும். பொதுவாக எலண்ட்களின் ஆயுட்காலம் பொதுவாக 15 முதல் 20 ஆண்டுகள் வரை ஆகும். விலங்குகாட்சி சாலை போன்ற பகுதிகளில் வளர்க்கப்படும் சில எலண்ட்கள் 25 ஆண்டுகள் வரை வாழ்கின்றன.
எலண்ட்கள் நடக்கும்போது கால்களில் இருந்து ஒலி உண்டாகிறது. இதற்கு காரணம் விலங்கின் எடை மற்றும் இதன் குளம்பின் இரண்டு பகுதிகளுக்கு இடையில் உள்ள பிளவாக இருக்கக் கூடும். ஒலி ஒரு மந்தையிலிருந்து சிறிது தூரம் செல்கிறது. இது தகவல்தொடர்பு வடிவமாக இருக்கலாம்.
வகைபிரித்தல்
எலாண்ட் முதன்முதலில் 1766 ஆம் ஆண்டில் ஜெர்மன் விலங்கியலாளரும், தாவரவியலாளருமான பீட்டர் சைமன் பல்லாசால் விவரிக்கப்பட்டது. இது இரட்டைப்படைக் குளம்பி வரிசை, மாட்டுக் குடும்பத்தைச் சேர்ந்தது. மேலும் போவினே என்ற துணைக் குடும்பத்தைச் சேர்ந்தது.
துணை இனங்கள்
எலாண்டுகளில் மூன்று கிளையினங்கள் அங்கீகரிக்கப்பட்டுள்ளன. இருப்பினும் அவற்றின் ஏற்பு தன்மை சர்ச்சைக்குரியதாக உள்ளது.
வாழ்விடம் மற்றும் பரவல்
thumb| தென்னாப்பிரிக்காவின் [[நன்னம்பிக்கை முனையில் உள்ள எலண்ட்கள்]] எலாண்ட்கள் தென்னாப்பிரிக்காவின் திறந்த சமவெளிகளிலும், பெருந் தென்னாப்பிரிக்க பீடபூமியின் அடிவாரத்திலும் வாழ்கின்றன. இந்த இனம் வடக்கே எத்தியோப்பியா மற்றும் தெற்கு சூடானின் பெரும்பாலான வறண்ட மண்டலங்களிலும், மேற்கில் கிழக்கு அங்கோலா மற்றும் நமீபியாவிலும், தெற்கே தென்னாப்பிரிக்கா வரை பரவியுள்ளன. வேட்டையாடுதல் மற்றும் மனித குடியேற்றம் காரணமாக ஆப்பிரிக்காவில் எலாண்ட்களின் அடர்த்தி குறைந்து உள்ளது.
இவை புதர்களைக் கொண்ட அரை வறண்ட பகுதிகளில் வாழ விரும்புகின்றன. மேலும் பெரும்பாலும் புல்வெளிகள், வனப்பகுதிகள், துணை பாலைவனங்கள், புதர்கள் உள்ள பகுதிகளிலும் மலைகளில் சுமார் 15,000 அடி (4,600 மீ) உயரத்தில் வசிக்கின்றன. எலட்கள் காடுகள், சதுப்பு நிலங்கள், பாலைவனங்கள் போன்ற இடங்களைத் தவிர்க்கின்றன. எலண்ட்கள் வசிக்கும் இடங்களில் பொதுவாக அகாசியா, கொம்ப்ரேட்டம், கமிபோரா, பனிச்சை மரம், பனிபிடுங்கி, ரஸ் ஜிசிபஸ் போன்ற மரங்கள் மற்றும் புதர்கள் உள்ளன; இவற்றில் சில அவற்றின் உணவாகவும் பயன்படுகின்றன.
இவை நைரோபி தேசிய பூங்கா, சாவோ கிழக்கு தேசிய பூங்கா, சாவோ மேற்கு தேசிய பூங்கா, மசாய் மாரா தேசிய பூங்கா, (கென்யா), செரெங்கெட்டி தேசியப் பூங்கா, ருவாஹா தேசிய பூங்கா, தரங்கிரே தேசிய பூங்கா, இங்கொரொங்கோரோ பாதுகாப்புப் பகுதி, (தான்சானியா); ககேரா தேசிய பூங்கா (ருவாண்டா); நைக்கா தேசிய பூங்கா (மலாவி); ஏரி புரோ தேசிய பூங்கா (உகாண்டா); கிடெபோ பள்ளத்தாக்கு தேசிய பூங்கா (உகாண்டா); லுவாங்வா பள்ளத்தாக்கு மற்றும் காஃப்யூ தேசிய பூங்கா (சாம்பியா); ஹ்வாங்கே தேசிய பூங்கா, மாடோபோ தேசிய பூங்கா, துலி சஃபாரி பகுதி, சிமானிமணி எலண்ட் சரணாலயம் (ஜிம்பாப்வே); குருகர் தேசியப் பூங்கா, குகலகாடி டிரான்ஸ்ஃபிரண்டியர் பூங்கா, ஜெயண்ட்ஸ் கோட்டையகம் சுய்கர்போஸ்ராண்ட் என்ஆர் (தென்னாப்பிரிக்கா) உள்ளிட்ட பல தேசிய பூங்காக்களில் காணப்படுகின்றன.
சூழலியல் மற்றும் நடத்தை
thumb| மந்தைகளாக ஓய்வெடுக்கும் எலாண்ட்கள் ஏலாண்ட்கள் உணவுக்காக நாடோடிக் கூட்டமாக இடம்விட்டு இடம் பெயற்பவை. இவை காலையிலும் மாலையிலும் மேய்கின்றன. வெப்பம் மிகுந்து இருக்கும்போது எங்காவது நிழலில் ஓய்வெடுக்கின்றன. குளிரான சமயத்தில் சூரிய ஒளியில் வெயில் காய்கின்றன. இந்த மந்தைகளில் பொதுவாக 500 வரையிலான மான்கள் காணப்படுகின்றன. தனிப்பட்ட மான்கள் பல மணிநேரங்கள் முதல் பல மாதங்கள் வரை மந்தையோடு இருக்கும். குட்டிகளும், தாய்மார்களும் சேர்ந்து பெரிய மந்தைகளாக உருவாகின்றன. அதே நேரத்தில் கிடாய்கள் சிறிய குழுக்களாக பிரிந்து செல்கின்றன அல்லது தனித்தனியாக அலைகின்றன. சினைப்பருவச் சுழற்சியின் போது, முதன்மையாக மழைக்காலத்தில், புதிய குழுக்கள் உருவாகின்றன. தென்னாப்பிரிக்காவில், எலாண்ட்கள் பெரும்பாலும் வரிக்குதிரைகள், ரோன் ஆண்டிலோப்கள், ஆப்பிரிக்க மறிமான்கள் போன்ற மந்தைகளுடன் தொடர்பு கொண்டவையாக வாழ்கின்றன.
எலாண்ட்கள் சைகைகள், குரல், மோப்பம், காட்சி நடத்தை மூலம் தொடர்பு கொள்கின்றன. பெட்டைகளின் சிறுநீர் அல்லது பிறப்புறுப்புகளில் வரும் வாசனை மூலம் கிடாக்கள் இனச்சேர்க்கைக்கான எதிர்வினையைப் பெறுகின்றன. பெட்டைகள் தங்கள் சினைப்பருவச் சுழற்சியின்போது பொருத்தமான கட்டத்தில் கருவுறுதலைக் குறிக்க சிறுநீர் கழிக்கின்றன. கிடாக்கள் வேட்டையாடிகள் ஏதையவதை அருகில் கண்டால், எச்சரிக்கை ஓலி எழுப்பி மந்தையானது ஆபத்தை உணரும் வரை முன்னும் பின்னுமாக நகர்ந்து அவற்றின் கவனத்தை ஈர்த்து எச்சரிக்கின்றன. இவற்றை முதன்மையாக வேட்டையாடுபவைகளாக சிங்கங்கள், ஆப்பிரிக்க காட்டு நாய்கள், சிவிங்கிப்புலிகள் புள்ளிக் கழுதைப்புலிகள் ஆகியவை உள்ளன. வளர்ந்த எலாண்ட்களைவிட குட்டிகளே வேட்டையாடிகளால் பெரிதும் பாதிக்கப்படுகின்றன.
உணவுமுறை
நாள்தோறும் நீர் அருந்தவேண்டும் என்ற கட்டாமய் இவற்றிற்கு இல்லை. நீர்பசையுள்ள இலைகளைத் தின்றே உடலுக்குத் தேவையான நீரைப் பெற்றுவிடுகின்றன. ஆனாலும் கிடைக்கும் போது தண்ணீர் அருந்துவது உண்டு. பருவகால மாற்றங்கள் மற்றும் பிற காரணங்களால் இவை விரைவாக சுற்றுச்சூழலுக்கு ஏற்ப தங்கள் உணவுப் பழக்கத்தை மாற்றிக்கொள்கின்றன. எட்டுவதற்கு கடினமாக இருக்கும் கிளைகளை உடைப்பதற்கு தங்கள் கொம்புகளைப் பயன்படுத்துகிறன.
சமூகத்தன்மை மற்றும் இனப்பெருக்கம்
வலது|thumb| நோஸ்லி சபாரி பூங்காவில், இரண்டு ஆண் எலேண்ட்கள் தங்கள் ஆதிக்கத்திற்காக சண்டையிடுகிறன. பெட்டைகள் 15 முதல் 36 மாதங்களிலும், கிடாய்கள் 4 முதல் 5 வயது வரையிலும் பாலியல் முதிர்ச்சியடைகின்றன. பாலியல் முதிர்ச்சி அடைந்த பிறகு எப்போது வேண்டுமானாலும் இனச்சேர்க்கையில் ஈடுபடக்கூடும். ஆனால் பெரும்பாலும் மழைக்காலத்தில்தான் இனச்சேர்கையில் ஈடுபடுகின்றன. ஜாம்பியாவில், சூலை மற்றும் ஆகத்து மாதங்களில் குட்டிகள் பிறக்கின்றன. மற்ற இடங்களில் இது இனச்சேர்க்கை காலமாக உள்ளது. எலாண்ட்கள் செழிப்பான, பசுமையான சமவெளிகளை மேய சென்றடையும் போது புணர்ச்சி தொடங்குகிறது. அப்போது சில கிடாய்களும் பெட்டைகளும் தனித்தனி இணைகளாக ஒன்றுக்கொன்று இனச்சேர்க்கையில் ஈடுபடத் தொடங்குகிறன. பெட்டைகள் சினைப்பருவச் சுழற்சியில் இருக்கின்றனவா என்பதைக் கண்டறிய கிடாக்கள் அவற்றைப் பின் தொடர்கின்றன. பெட்டையின் சிறுநீரை மோப்பம் பிடிக்கின்றன. பொதுவாக, ஒரு பெட்டையானது இனச்சேர்க்கைக்கு தனக்குப் பொருத்தமான கிடாயைத் தேர்ந்தெடுக்கும். சில நேரங்களில், பெட்டை தன்னிடம் இனச்சேர்க்கைக்கு முயற்சிக்கும் கிடாய்களிடம் இருந்து விலகி ஓடிவிடுகிறது. இதனால் கிடாய்களுக்கு இடையில் மிகுதியான போட்டி ஏற்படுத்துகிறது. இதன் விளைவாக கிடாய்களுக்கு இடையே சண்டைகள் ஏற்படுகின்றன. இதில் அவை தங்கள் கடினமான கொம்புகளைப் பயன்படுத்தி சண்டையிடுகின்றன. ஒரு பெட்டை இரண்டு முதல் நான்கு மணி நேரம் கழித்து ஒரு கிடாயை உறவுகொள்ள அனுமதிக்கிறது. இனச்சேர்க்கை காலத்தில் கிடாய்கள் பொதுவாக பெட்டைகளுடன் நெருங்கிய தொடர்பில் இருக்கும். ஆதிக்கம் செலுத்தும் கிடாய் ஒன்றுக்கு மேற்பட்ட பெட்டைகளுடன் கலவியில் ஈடுபட முடியும். பெட்டைகளின் சினை காலம் ஒன்பது மாதங்களாகும். ஒருமுறைக்கும் ஒரு குட்டி மட்டுமே பிறக்கும்.
குறிப்புகள்
பகுப்பு:காங்கோ மக்களாட்சிக் குடியரசின் பாலூட்டிகள் பகுப்பு:தென்னாப்பிரிக்காவின் பாலூட்டிகள் பகுப்பு:எத்தியோப்பியாவின் பாலூட்டிகள் பகுப்பு:அங்கோலாவின் பாலூட்டிகள் பகுப்பு:மறிமான்கள் பகுப்பு:உகாண்டாவின் பாலூட்டிகள் பகுப்பு:தெற்கு ஆப்பிரிக்கப் பாலூட்டிகள் பகுப்பு:கென்யாவின் பாலூட்டிகள் பகுப்பு:தான்சானியாவின் பாலூட்டிகள்
பாவனா கவுடா
பாவனா கவுடா (பிறப்பு 2 ஜூன் 1991), இந்தியாவின் கர்நாடக மாநிலத்தின் மாண்டியாவைச் சேர்ந்த கன்னடம் மற்றும் தமிழ் திரைப்படங்களில் நடித்துவரும் ஒரு நடிகை ஆவார்.கொம்பேகலா லவ் (2013) என்ற படத்தில் அறிமுகமான இவர், டொட்டு மதிகே (2022) மற்றும் விந்தியா வெர்டிக்ட் விக்டிம் வி3 (2023) உள்ளிட்ட திரைப்படங்களில் நடித்துள்ளார்.
திரைப்பட வாழ்க்கை
பாவனா, விமர்சன ரீதியாகப் பாராட்டப்பட்ட காதல் திரைப்படமான கொம்பேகலா லவ் (2013) இல் உடலுறுப்பு செயலிழந்த ஒரு பெண்ணாக, வித்தியாசமான பாத்திரத்தில் அறிமுகமாகியுள்ளார். படுத்த படுக்கையில் இருக்கும் இன்னொரு ஆணைத் திருமணம் செய்வதும் இப்படத்தின் காட்சியாகும். அதைத்தொடர்ந்து பல்வேறு கன்னட படங்களில் முக்கிய வேடங்களில் நடித்துள்ளார், ஜாட்டா (2013) மற்றும் கன்னடிகா (2021) போன்ற படங்கள் இதில் குறிப்பிடத்தகுந்தது. இவற்றில் நடிகர்ரவிச்சந்திரனுக்கு இணையான கதாநாயகியாக நடித்துள்ளார். 2023 ம் ஆண்டில் வெளியான, விந்தியா விக்டிம் வெர்டிக்ட் V3 (2023) என்ற தமிழ்த் திரைப்படத்தில் முதன்முறையாக கதாநாயகியாக அறிமுகமாகி நடித்துள்ளார்
2018 ஆம் ஆண்டில், பாவனா கன்னட இயக்குனரான, பாடிகர் தேவேந்திராவின் பெண்களை மையமாகக் கொண்ட திரைப்படமான ருத்ரியில் முக்கிய பாத்திரத்தில் நடித்துள்ளார். இந்த திரைப்படம், பாவனாவுக்கான சிறந்த நடிகை உட்பட சர்வதேச திரைப்பட விழாக்களில் பல விருதுகளை வென்றுள்ளது. இத்திரைப்படம் 2023 ம் ஆண்டில் திரையரங்குகளில் வெளியாகும் என்று எதிர்பார்க்கப்படுகிறது மைசூர் டைரிஸ், பிரபுத்வா, கார்க்கி, கலிவீர, மெகபூபா மற்றும் ஃபைட்டர் ஆகியவை இவர் நடித்து, இன்னும் வெளிவராமல் இருக்கும் படங்களாகும்.
மேற்கோள்கள்
பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:தமிழ் நடிகைகள் பகுப்பு:இந்தியத் திரைப்பட நடிகைகள்
போசுட்பிக்சு
போசுட்பிக்சு என்பது ஒரு கட்டற்ற அஞ்சல் பரிமாற்று முகவர் ஆகும். இது அஞ்சலை திசைவித்து கொண்டு சென்று வழங்கும். இது வேகமான, இலகுவாக நிர்வாகிக்கக்கூடிய, பாதுகாப்பான ஒரு மாற்று அஞ்சல் மென்பொருளாக வடிவமைக்கப்பட்டது. இதை முதலில் 1997 ம் ஆண்டு ஐ.பி.எம் ச் சேர்ந்த Wietse Venema என்பவர் எழுதினார்.
பகுப்பு:கட்டற்ற மின்னஞ்சல் மென்பொருட்கள்
பேராசிரியர் சி.கோவிந்தராசனார்
பேராசிரியர் சி.கோவிந்தராசனார்
கண்ணகி கோயிலைக் கண்டு பிடித்து, இவ்வுலகிற்கு அறிவித்தப் பெருமைக்கு உரியவர் பேராசிரியர் சி.கோவிந்தராசனார் அவர்களாவார்.
கண்ணகியின் அடிச்சுவட்டில், கண்ணகி பயணித்த பாதை வழியே பயணித்து, பதினேழு ஆண்டுகள் நடந்து, கண்ணகி கோயிலைக் கண்டு பிடித்த ஆய்வாளர் இவர்.
கல்லூரிப் பணி
பேராசிரியர் சி.கோவிந்தராசனார் அவர்கள், தஞ்சாவூர், கரந்தைத் தமிழ்ச் சங்கத்தின், கரந்தைப் புலவர் கல்லூரியில் பேராசிரியராகப் பணி புரிந்தவர்.
காவிரிப் பூம்பட்டிணம்
சிலப்பதிகாரத்தில் ஆழ்ந்த ஈடுபாடு கொண்டதன் பயனால், 1945 ஆம் ஆண்டு, மயிலாடுதுறை என்று, இன்று அழைக்கப்பெறுகின்ற, மாயுரம் சென்றார்.
பலமுறை முயன்று, கடற்கரையில் மீனவர்களின் ஒரு சில குடிசைகளுடன், மணற் பரப்பும், மணல் மேடுகளும், கள்ளியுடன் காரைச் சூரைச் செடிகளும், செறிந்த புதர்களும், சவுக்குத் தோப்புகளும், புனங்காடுகளும் சூழ்ந்திருந்த பட்டணம் என்று அழைக்கப்பட்ட பகுதியே, பண்டைய புகார் நகரம் இருந்த இடம் என்பதைக் கண்டு பிடித்தார்.
அங்கிருந்த மீனவர்களின் துணையோடு, கட்டுமரத்தில் ஏறி, கடலில் பயணித்தார். கடல் ஆழமின்றி இருந்ததைக் கண்டார். கடலில் மூழ்கி, மூச்சை அடக்கிக் கொண்டு, கடலுள் பயணிக்கும் பயிற்சி பெற்றிருந்த முழுக்காளிகள் சிலரை, கடலினுள் மூழ்கச் செய்து, கடலடி ஆய்வு செய்தார்.
கடலில் மூழ்கிய மீனவர்கள் பழமையான செங்கற் பகுதிகள், சுண்ணாம்புக் காரைகள், பாசி படிந்த பானை ஓடுகள் என பலவற்றை எடுத்து வந்து தந்தனர்.
இவ்வாராய்ச்சியின் பயனாக, கடற்கோளினால் அழிந்து கடலடியில் மறைந்து நிற்கும், நிலப் பரப்பே காவிரிப் பூம்பட்டிணம், கண்ணகி பிறந்த இடம் என்பதை உறுதி செய்தார்.
கோவலன் திடல்
1945 ஆம் ஆண்டில் பூம்புகாரில் ஆய்வினைத் தொடங்கி, கால் நடையாகவே ஆராய்ந்தவாறு, நடந்த மதுரை வரை செல்வதற்கே, பன்னிரெண்டு ஆண்டுகள் தேவைப்பட்டன.
திருப்பரங்குன்றம் செல்லும் சாலையில், பழங்காலத்தில், இடுகாடாக இருந்த கோவலன் திடல் என்ற பகுதியினையும், செல்லத்தம்மன் கோயிலில் இருந்த, கண்ணகி சிலையினையும் கண்டு பிடித்தார்.
கண்ணகி கோயில்
பிறகு மதுரையில் கோவலனை இழந்த கண்ணகி, சேரநாடு நோக்கிச் சென்ற வழியில், இளங்கோ அடிகள் தந்த குறிப்புகளின் உதவியுடன் நடக்கத் தொடங்கினார்.
வையை ஆறானது, சிலப்பதிகாரத்தில் குறிப்பிட்டுள்ள, பாதை வழியாகவே, தடம் மாறாமல் இன்றும் பயணிப்பதைக் கண்டு கொண்டார்.
சிலப்பதிகார வழிகளின் படி, மதுரையில இருந்து, வையை ஆற்றின் தென் கரையை பின் பற்றி நடந்தார். சுமார் 40 மைலகளுக்கும் மேல் பயணித்த, சுருளி மலைத் தொடரை அடைந்தார்.
மேல் சுருளி மலையை அடைந்து ஆராயத் தொடங்கினார். சுருளி மலைதான் நெடுவேள் குன்றம் என்பதை உறுதிசெய்தார். சித்தன் இருப்பு என்ற பெயருடன் விளங்கிய மலை, ஆவினன் குடியாகி, பின்னர் பொதினி மலையாக மாறி, தொடர்ந்து அதுவும் திரிந்து பழநி மலை என்று ஆனது போலவே, நெடுவேள் குன்றம் என்னு ம்பெயர், மலையில் இருந்து சுருண்டு விழும், அருவியின் பெயரால் சுருளிமலையாக மாறியிருக்க வேண்டும் என்பதை உணர்ந்தார்.
சுருளி மலை த்தொடராலும், பழநி மலைத் தொடராலும் இணைந்து முப்புறமும் சுவர் வைத்தாற்போல் சூழப்பட்ட பகுதியில், வர்ஷ நாடு எனப்படும், கம்பம் பள்ளத்தாக்கின் காட்டுப் பிரதேசம் பரந்து விரிந்து கிடக்கிறது.
வர்ஷ நாட்டின் மலை அடிவாரப் பகுதிகளை ஆராய்ந்த பேராசிரியர் சி.கோவிந்தராசனார், கீழக் கூடலூருக்குத் தேற்கே உள்ள கோயிலில் கல் வெட்டு ஒன்றினைக் கண்டுபிடித்தார்.
1963 ஆம் ஆண்டு நவம்பர் 17 ஆம் நாள், மங்கல தேவி மலையின் மேற்பரப்பிற்குச் சென்றார். கோரைப் புற்காடு எட்டடி உயரத்தற்கு வளர்ந்து மண்டிக் கிடந்தது.
200 அடி பக்கமுள்ளதாகவும், ஓரளவு சதுரமாக உள்ளதுமாகிய கோட்டத்தைக் கண்டார். கருங்கற்கள் அடுக்கிய நிலையில், யானைகள் உள்ளே வராத வகையில் மதிற்சுவர் அமைந்திருந்தது. உட்பகுதி முழுவதும் புதர் மண்டிக் கிடந்தது.
செடி கொடிகளால் சூழப்பட்டு சிதைந்த நிலையில் நிற்கும் கற்படைக் கோயில்கள் நான்கு ஆங்காங்கே இருந்தன. இரண்டு கோயில்கள் சிறியதாகவும், அழகுடனும் காட்சியளித்தன. இக்கோயிலின் உட்பகுதி வேரும், விழுதும், தழை மடிசல்களும், மழை நீரும் நிறைந்து, இடிபாடுகளுடன் இடிந்து கிடந்தது.
சுனையினைச் சூழ்ந்து, அடர்ந்த இருண்டு நிற்கும் காட்டு வேங்கை மரங்கள். மிகப் பழமையோடு கூடியதும், பலி பீடத்துடன் உள்ளதுமாகிய மூன்றாவது கோயிலின் அருகினில் சென்றார்.
உள்ளே சுமார் இரண்டடி உயர அளவில், ஒரே கல்லில், இரண்டு கைகளுடன், இடது காலை பீடத்தில் மடக்கி, வலத காலை ஊன்றிய நிலையில், ஒரு பெண்ணின் சிலை. அப்பெண்ணின் தலையில் கிரீடம் இல்லை. விரிந்த கூந்தல். இடதுபுற மார்பு சிறிதாக இருந்தது.
பல நூற்றாண்டுகளாக, இச்சிலை வழிபாட்டிற்கு உரியதாக இருந்துள்ளது என்பதனை, சிலையில் இருந்த வழவழப்பான தேய்வு புலப்படுத்தியது.
இவ்வாறாக பதினேழு ஆண்டு கால அயரா உழைப்பிற்குப் பின், தேடலுக்குப் பின், பேராசிரியர் சி.கோவிந்தராசனார், கண்ணகி சிலையினையும், கண்ணகி கோயிலையும் கண்டு பிடித்தார்.
கண்ணகி கோயிலை உலகிற்கு அறிவித்தல்
இரண்டாவது உலகத் தமிழ் மாநாட்டின் போது, தனது கண்டுபிடிப்பு பற்றி, சிறிய ஆங்கில நூல் ஒன்றினையும் வெளியிட்டார்.
அன்றைய தமிழக முதல்வர் அவர்கள், இளங்கோவடிகள் சிலைத்திறப்பு விழாவின்போது, பேராசிரியர் சி.கோவிந்தராசனாரின் கண்டுபிடிப்பு பற்றி, தமிழ் உலகிற்கு அதிகாரப் பூர்வமாக அறிவித்தார்.
குடியரசுத் தலைவர் விருது
பேராசிரியர் சி.கோவிந்தராசனார் அவர்களின் பணியினைப் போற்றும் வகையில், குடியரசுத் தலைவர் அவர்கள், 2013 ஆம் ஆண்டு தொல்காப்பியர் விருதினை வழங்கிச் சிறப்பித்தார்.
மறைவு
பேராசிரியர் சி.கோவிந்தராசனார் அவர்கள், தனது 94ஆம் வயதில், 21.2.2015 அன்று இயற்கை எய்தினார்.
மேற்கோள்கள்
((reflist))
பகுப்பு:தமிழறிஞர்பகுப்பு: கல்வெட்டு ஆய்வாளர் பகுப்பு: கரந்தைப் புலவர் கல்லூரிப் பேராசிரியர் ]பகுப்பு: கண்ணகி கோயிலைக் கண்டு பிடித்தவர்
அங்கமாலை
அங்கமாலை என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. இது ஆண் மகன், பெண்மகள் என்போரது உறுப்புக்களை வெண்பாவாலும், விருத்தத்தாலும், பாதத்தில் இருந்து தலை முடிவரை, தலை முடியில் இருந்து பாதம் வரை முறை பிறளாது தொடர்வுறப் பாடுவதாகும். .
இவற்றையும் பார்க்கவும்
பகுப்பு:சிற்றிலக்கிய வகைகள்
டரெல் கார்டர்
டரெல் கார்டர் (Darrell Carter, பிறப்பு: அக்டோபர் 28 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1995 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள்
ஒடிசா பொது சுகாதார பொறியியல் அமைப்பு
ஒடிசா பொது சுகாதார பொறியியல் அமைப்பு (Orissa Public Health Engineering Organisation) 1956 ஆம் ஆண்டு ஒடிசா அரசாங்கத்தால் உருவாக்கப்பட்ட ஒரு பொது நிறுவனம் ஆகும். ஒடிசா மாநிலத்தில் உள்ள நகர்ப்புற பகுதிகளுக்கு நீர் வழங்கல் மற்றும் கழிவுநீர் வசதிகளை வழங்கும் பணியுடன் வீட்டுவசதி மற்றும் நகர்ப்புற மேம்பாட்டுத் துறையின் நிர்வாகக் கட்டுப்பாட்டின் கீழ் இயங்குகிறது.
புற இணைப்புகள்
பகுப்பு:ஒடிசா
செம்புளிச்சான்
செம்புளிச்சான் (அறிவியல் பெயர் : Erythroxylum monogynum), (ஆங்கிலம் பெயர் : Red cedar, Bastard Sandal) என்பது வெப்பமண்டலத்தைச் சார்ந்த தாவரம் ஆகும். இந்த தாவரத்தின் பூர்வீகம் தீபகற்ப இந்தியப்பகுதி என்று அறியப்படுகிறது. மேலும் இலங்கையில் பலபகுதிகளிலும் காணப்படுகிரது. இத்தாவரம் சிறிய செடிபோல் இருக்கும்போதே 7 மீட்டர்கள் உயரம் இருக்கும். ஆயுர்வேதத்தில் இதன் கனி மருத்துவத்திற்குப் பயன்படுத்தப்படுகிறது.
வெளி இணைப்பு
பகுப்பு:பூக்கும் தாவரங்கள்
கோதே முராஹரி
கோதே முராஹரி (Godey Murahari)(பிறப்பு 20 மே 1926 - இறப்பு 1982) என்பவர் ஜாம்ஷெட்பூரினைச் சார்ந்த இந்திய அரசியல்வாதி ஆவார். இவர் ஆறாவது மக்களவையின் துணைச்சபாநாயகர் மற்றும் இந்திய நாடாளுமன்றத்தின் மக்களவை உறுப்பினர் ஆவார். இவர் 1962 முதல் 1977 வரை உத்தரப் பிரதேசத்திலிருந்து மாநிலங்களவை உறுப்பினராகவும், 1972 முதல் 1977 வரை மாநிலங்களவையின் துணைத்தலைவராகவும் இருந்தார். இவர் பெரிகே (புரகிரி க்ஷத்திரிய) குலத்தினைச் சேர்ந்தவர். இவர் 1982 இல் இறந்தார்.
மேற்கோள்கள்
பகுப்பு:6வது மக்களவை உறுப்பினர்கள் பகுப்பு:1982 இறப்புகள் பகுப்பு:1926 பிறப்புகள் பகுப்பு:மாநிலங்களவைத் துணைத் தலைவர்கள்
தெற்கத்திய பொதுச் சந்தை
தெற்கத்திய பொதுச் சந்தை  (Mercado Común del Sur, Mercado Comum do Sul, Ñemby Ñemuha, Southern Common Market) அர்கெந்தீனா, பிரேசில், பரகுவை, உருகுவை, மற்றும் வெனிசுவேலா நாடுகளுக்கிடையேயான ஓர் பொருளியல் மற்றும் அரசியல் உடன்பாடாகும். திசம்பர் 7, 2012 முதல் இதில் உறுப்பினராக சேர விரும்பிய பொலிவியாவின் கோரிக்கை உறுப்பினர் நாடுகளின் சட்டமன்றங்களால் ஏற்றுக் கொள்ளப்படவேண்டும். இந்த அமைப்பு பொதுவாக எசுப்பானியச் சுருக்கமாக மெர்கோசுர் (Mercosur) என்றும் போர்த்துக்கேயச் சுருக்கமாக மெர்கோசுல் (Mercosul) என்றும் ஊடகங்களில் குறிப்பிடப்படுகின்றது.
இந்த உடன்பாட்டின் நோக்கம் உறுப்பு நாடுகளிடையே கட்டற்ற வணிகத்தை வளர்ப்பதும் பொருட்கள், நபர்கள், நாணயப் பரிமாற்றங்கள் இலகுவாக நடைபெற துணை புரிவதுமாகும். இந்த அமைப்பின் அலுவல் மொழிகளாக எசுப்பானியம், போர்த்துக்கேயம் மற்றும் குவாரனி விளங்குகின்றன. இந்த உடன்படிக்கை பல முறை மேம்படுத்தப்பட்டும் திருத்தப்பட்டும் மாற்றப்பட்டும் வந்துள்ளது. தற்போது முழுமையான சுங்க ஒன்றியமாகவும் வணிக குழுமமாகவும் விளங்குகிறது. மெர்கோசுரும் அண்டிய நாடுகள் சமூகமும் தென்னமெரிக்க நாடுகள் ஒன்றியத்துடன் தொடர்பு கொள்ளும்  தென்னமெரிக்க பொருளியல் ஒன்றிணைப்பிற்கான செயல்முறையின் அங்கங்களாகும்.
பொலிவியா, சிலி, கொலொம்பியா, எக்குவடோர், கயானா, பெரு, மற்றும் சுரிநாம் தற்போது இணை உறுப்பினர்களாக உள்ளனர்.
மேற்சான்றுகள்
பகுப்பு:சந்தைகள் பகுப்பு:தென் அமெரிக்கா
மெண்டெலியப் பிழை
மெண்டெலியப் பிழை என்பது, உயிரின மரபியல் ஆய்வில், ஒரு தனி உயிரியில் நிலவும் தன் பெற்றோரில் இருந்து மெண்டெலிய மரபுப்பேறாகப் பெறப்படாத மாற்றுருவை அல்லது மரபன் தனிமத்தைக் குறிக்கிறது. குறிப்பிட்ட மரபனின் ஒத்த தோற்றவகைமைகளின் உறவுடைய தனி உயிரிகளின் இனப்பெருக்கம்வழிப் பெறும் பண்புகளே மரபுப்பேறு என வரையறுக்கப்படுகிறது. மெண்டெலியப் பிழை பெற்றோர்களின் மரபன் ஆய்வால் வரையறுக்கப்பட்ட மரபுப்பேற்றுக் கட்டமைப்பு சரியில்லை என்பதைச் சுட்டுகிறது. அதாவது இது தனி உயிரிக்குரிய ஒரு பெற்றோரின் தகவல் சரியாக அமையவில்லை என்பதையே சுட்டுகிறது.
மெண்டெலியப் பிழைகள் தோற்றவகைமைப் பிழைகளாக அமையலாம். அதாவது தவறுதலாகச் சுட்டப்படும் பெற்றோர் இணைப் பிழைகளாக இருக்கலாம். அல்லது சடுதிமாற்றத்தால் ஏற்பட்ட பிழைகளாகவும் இருக்கலாம். தனி உயிரியில் அதன் பெற்றோரின் அனைத்துவகைத் தோற்றவகைமைச் சேர்மானங்களோடும் பொருந்திவராத ஓர் இயல்பு நிலவுவதை மெண்டெலியப் பிழை நிறுவுகிறது. இவ்வகைத் தீர்மானிப்புக்கு கால்வழியைச் சரிபார்க்கவேண்டும். என்றாலும் கால்வழிக்கும் தோற்றவகைமைக்கும் உள்ள முரண்பாடு நிறுவல் ஒரு NP-முழுமை சிக்கல் ஆகும். இந்த வரையறையோடு பொருந்தாத மரபியல் பொருந்தாமைகள் மெண்டெலியஞ்சாராத பிழைகள் எனப்படும். இந்தப் பிழைகளைக் கண்டுபிடிக்க புள்ளியியல் ஆய்வுமுறை பயன்படுகிறது. தனி உயிரியுடன் இணைந்த குறிப்பிட்ட நோய்மரபனைக் கண்டறிய இது உதவுகிறது. மரபன்களால் உருவாகும் இவ்வகை மாந்தரின நோய்கட்கு எடுத்துகாட்டாக ஃஅண்டிங்டன் நோய் அல்லது மார்ஃபன் நோய்த்தொகையைக் கூறலாம்.
அடிக்குறிப்புகள்
பகுப்பு:மரபியல்
1996
1996 திங்கட் கிழமையில் ஆரம்பமான ஒரு கிரிகோரியன் நெட்டாண்டாகும். (லீப் ஆண்டு)
மேற்கோள்கள்
*
பண இருப்பு வீதம்
இருப்பு வைப்புத் தேவை  அல்லது பண இருப்பு வீதம் (reserve requirement or cash reserve ratio) என்பது ஒவ்வொரு வணிகமாற்றும் வங்கியும் தனது வாடிக்கையாளர்களிடமிருந்து பெறப்பட்ட வைப்புக்கள் அல்லது பத்திரங்களிலிருந்து (கடன் கொடுக்காது) குறைந்த அளவாக வைத்திருக்க வேண்டிய பண இருப்பை  குறித்த நடுவண் வங்கி விதிக்கும் ஓர் கட்டுப்பாடு ஆகும். இந்தத் தொகை பொதுவாக வங்கியின் பணவைப்பறையிலோ நடுவண் வங்கியிடம் வைப்புக் கணக்கிலோ வைக்கப்பட்டிருக்கும்.
இருப்பு வீதம் சிலநேரங்களில் பணவியல் கொள்கையின் ஓர் கருவியாக பயன்படுத்தப்படும். இதன்மூலம் கடன் வழங்கல் அளவை மாற்றமடைந்து நாட்டின் கடன் வாங்கும் திறனும் வட்டி வீதங்களும் பாதிப்படைகின்றன. . மேற்கத்திய நடுவண் வங்கிகள் குறைந்த மிகை இருப்பு  உள்ள வங்கிகளுக்கு பண நீர்மைச் சிக்கல்களை ஏற்படுத்துவதால் அருகாகவே இருப்பு வீதத்தை மாற்றுகின்றன; பெரும்பாலும் திறந்த சந்தைகள் மூலம்  (அரசு கடன் பத்திரங்களை வாங்கியோ விற்றோ) பணவியல் கொள்கையை நிறைவேற்றுவதை விரும்புகின்றன. சீனாவின் மக்கள் வங்கியும் இந்திய ரிசர்வ் வங்கியும் இருப்பு வீத விகிதம் மூலம் பணவீக்கத்தை கட்டுப்படுத்துகின்றன.
வெளியிணைப்புகள்
பகுப்பு:வங்கியியல்
இமாம் நவவி
அபூ ஸகரிய்யா யஹ்யா இப்னு ஷரப் அல்-நவவி ( أبو زكريا يحيى بن شرف النووي  ; ‎ பிரபலமாக அல்-நவவி அல்லது இமாம் நவவி (631-676 AH, / 1234-1277) என்று அழைக்கப்படுபவர் இவர் ஒரு சுன்னி ஷாஃபிஈய நீதியாளர் மற்றும் ஹதீத்கலை‌  அறிஞர். ஹதீத், இறையியல், சுயசரிதை நீதித்துறை என பல படைப்புகளை அவர் எழுதியுள்ளார்.  அல்-நவவி திருமணம் செய்து கொள்ளவில்லை.
பின்னணி
யாசின் பின் யூசுப் மரகாஷி கூறுகிறார்:
அவரது ஆசிரியர் இந்த சம்பவத்தை இமாமின் தந்தையிடம் தெரிவித்தார், மேலும் அவரது மகனின் கற்றல் தேடலைக் கருத்தில் கொண்டு, இஸ்லாத்தின் காரணத்திற்காக சேவை செய்வதற்கும் ஊக்குவிப்பதற்கும் தனது மகனின் வாழ்க்கையை அர்ப்பணிக்க முடிவு செய்தார்.
கல்வி
அவருக்கு கல்வி அல்லது அறிவார்ந்த சூழல் இல்லை, மதக் கல்வியில் சிறந்து விளங்கக்கூடிய மதக் கல்விக்கூடங்கள் அல்லது நிறுவனங்கள் எதுவும் இல்லை, எனவே அவரது தந்தை அவரை டமாஸ்கசுக்கு அழைத்துச் சென்றார், இது கற்றல் மற்றும் உதவித்தொகையின் மையமாகக் கருதப்பட்டது, மேலும் தொலைதூரத்திலிருந்து மாணவர்கள் பள்ளிப்படிப்புக்காக அங்கு கூடினர். அந்த காலகட்டத்தில், டமாஸ்கசில் முந்நூறுக்கும் மேற்பட்ட நிறுவனங்கள், கல்லூரிகள் மற்றும் பல்கலைக்கழகங்கள் இருந்தன. உம்வி பல்கலைக்கழகத்துடன் இணைந்திருந்த மதராசா ரவாஹியாவில் இமாம் நவவி சேர்ந்தார். இந்த மதராசாவின் நிறுவனர் மற்றும் புரவலர் ஜாகியுதீன் அபுல்-காசிம் என்ற வர்த்தகர் ஆவார், அவர் இப்னு ரவாஹா என்று அழைக்கப்பட்டார். அவரது பெயரால் அந்நிறுவனம் பெயர் சூட்டப்பட்டது. அந்த மதராசாவில் காலத்தின் புகழ்பெற்ற மற்றும் சிறந்த ஆசிரியர்கள் கற்பித்தார்கள். இமாம் நவவி கூறுகிறார்:
அறிஞராக வாழ்க்கை
அவர் 18 வயதில் இருந்து டமாஸ்கஸில் படித்தார், 1253 இல் யாத்திரை மேற்கொண்ட பிறகு, அங்கு ஒரு தனியார் ஆசிரியராக குடியேறினார்.
குறிப்பிடத்தக்க ஆசிரியர்கள்
டமாஸ்கஸில் தங்கியிருந்தபோது, இருபதுக்கும் மேற்பட்ட ஆசிரியர்களிடமிருந்து படித்தார்  அவர்கள், அவரவரது பாடத்துறைகளில் தலைசிறந்தவர்களாய் இருந்தனர். அன்-நவவி ஹதீத், இஸ்லாமிய நீதித்துறை, அதன் கொள்கைகள், தொடரியல் மற்றும் சொற்பிறப்பியல் ஆகியவற்றைப் படித்தார். இவரது ஆசிரியர்களில் அபு இப்ராஹிம் இஸ்ஹாக் பின் அஹ்மத் அல்-மங்ரிபி, அபு முஹம்மது அப்துர்-ரஹ்மான் பின் இப்ராஹிம் அல்-ஃபசாரி, ரதியுதீன் அபு இஸ்ஹாக் இப்ராஹிம் பின் அபு ஹாஃப்ஸ் உமர் பின் முடார், அபு இஷாக் இப்ராஹிம் பி- பின் யூசுப் அன்-நப்லுசி, அபுல்-அப்பாஸ் அஹ்மத் பின் சலீம் அல்-மிஸ்ரி, அபு அப்துல்லா அல்-ஜியானி, அபுல்-பாத் உமர் பின் பந்தர், அபு முஹம்மது அட்-தனுகி, ஷராபுதீன் அப்துல்-அஜீஸ் பின் முஹம்மது அல்-அன்சாரி, அப்துல்-ஃபராஜ் ரஹ்மான் பின் முஹம்மது பின் அஹ்மத் அல்-மக்திசி, மற்றும் அபுல்-ஃபடாயில் சல்லார் பின் அல்-ஹசன் அல் அர்பலி ஆகியோர் அடங்குவர்
மம்லூக் சுல்தானகத்துடன் உறவு
பல ஆண்டுகளாக நீடித்த வறட்சியின் போது கடும் வரிச்சுமைகளிலிருந்து நிவாரணம் கோரிய டமாஸ்கஸில் வசிப்பவர்கள் சார்பாக அவர் மனு அளித்தபோது, மம்லுக் சுல்தான் ருக்ன் அல்-தின் பைபர்ஸின் கோபத்துக்கு நவவி ஆளானார். இது பைபர்ஸை டமாஸ்கஸிலிருந்து வெளியேற்றுவதாக அச்சுறுத்தியது. இதற்கு அவர் பதிலளித்தார்:"'என்னைப் பொறுத்தவரை, அச்சுறுத்தல்கள் எனக்கு தீங்கு விளைவிப்பதில்லை அல்லது எனக்கு எதையும் குறிக்கவில்லை. ஆட்சியாளருக்கு அறிவுரை கூறுவதிலிருந்து அவர்கள் என்னைத் தடுக்க மாட்டார்கள், ஏனென்றால் இது எனக்கும் மற்றவர்களுக்கும் கட்டாயமாகும் என்று நான் நம்புகிறேன். '"
மரணம் மற்றும் மரபு
அவர் 44 வயதில் நவாவில் வைத்து இறந்தார் ஒப்பீட்டளவில் இளம் வயதிலேயே இறந்தார். thumb| எகிப்தின் கெய்ரோவில் உள்ள சுல்தான் ஹாசனின் மசூதி-மதரஸாவில் இமாம் நவவியின் நாற்பது ஹதீஸ் கற்பிக்கப்பட்டது அன்-நவாவியின் நீடித்த மரபு, நாற்பது ஹதீஸ் மற்றும் ரியாத்-சாலிஹீன் போன்ற அவரது முக்கியமான படைப்புகள் மூலம் ஹதீஸ் இலக்கியத்திற்கு அவர் அளித்த பங்களிப்பாகும். இது ஷாஃபி நீதித்துறை என்றாலும், எல்லா மத்ஹப்களிலும் அவரை மதிக்க வைத்தது. அல்-தஹாபியின் கூற்றுப்படி, இமாம் நவவியின் செறிவு மற்றும் கல்வி அன்பில் உறிஞ்சுதல் பழமொழி புகழ் பெற்றது. அவர் தனது முழு நேரத்தையும் கற்றல் மற்றும் உதவித்தொகைக்காக செலவிட்டார். படிப்பதும் எழுதுவதும் தவிர, தொடர்பு மற்றும் சிக்கலான சிக்கல்களைப் பற்றியும் அவற்றின் தீர்வுகளைக் கண்டுபிடிப்பதிலும் அவர் தனது நேரத்தை செலவிட்டார். ஷெய்க் மொஹியுதீன் இமாம் நவவியைப் பற்றிய தனது எண்ணத்தை இவ்வாறு வெளிப்படுத்துகிறார்:"இமாம் அன்-நவவி தனது நபரில் மூன்று தனித்துவமான பாராட்டத்தக்க குணங்களைக் கொண்டிருந்தார். இந்த மூன்றில் யாராவது ஒருவர் மட்டுமே இருந்தால், மக்கள் வழிகாட்டுதலுக்காக ஏராளமாக அவரிடம் திரும்புகிறார்கள். முதலாவதாக, அறிவைக் கொண்டிருத்தல் மற்றும் பரப்புதல். இரண்டாவதாக, உலக சாயல்களிலிருந்து முற்றிலுமாக விலகுவது, மூன்றாவது, நல்ல அனைத்தையும் அழைப்பது (இஸ்லாம்) நல்லொழுக்கத்தைக் கட்டளையிடுவது மற்றும் தீமைகளைத் தடுப்பது. இமாம் அன்-நவாவி இந்த மூன்றையும் அவரிடம் வைத்திருந்தார்."
கல்லறையின் அழிவு
2015 ஆம் ஆண்டில், நடந்து வரும் சிரிய உள்நாட்டுப் போரின்போது, அல் நுஸ்ராவுடன் தொடர்புடைய கிளர்ச்சியாளர்களால் அவரது கல்லறை இடிக்கப்பட்டது.
படைப்புகள்
45 வருட வாழ்க்கையில் அவர் இஸ்லாமிய ஆய்வுகள் மற்றும் பிற தலைப்புகளில் "குறைந்தது ஐம்பது புத்தகங்களை எழுதியுள்ளார்" அவை பின்வருமாறு:
வெளி இணைப்புகள்
பகுப்பு:1277 இறப்புகள் பகுப்பு:ஹதீஸ் கலை அறிஞர்கள்
கீழுயிர்
கீழுயிர் என்பது, சில பேச்சு மொழிகளில் காணப்படும் உயிரொலி வகைகளுள் ஒன்று. நாக்கு வாயின் மேற்பகுதியில் இருந்து கூடிய அளவு விலகிக் கீழே இருக்கும் நிலையில் ஒலிக்கப்படும் உயிரொலிகள் இந்த வகையைச் சார்ந்தன. கீழுயிர் என்பதற்கு ஈடாக தாழுயிர், திறப்புயிர் போன்ற சொற்களும் தமிழில் பயன்படுகின்றன.